ຜູ້ສະມັກປະທານາທິບໍດີ ຂອງພັກຣີພັບບລີກັນ ໂຕ້ວາທີເທື່ອທຳອິດ (ເບິ່ງຮູບສະລາຍດ໌)
ຜູ້ສະມັກເຂົ້າແຂ່ງຂັນ ເປັນປະທານາທິບໍດີ ຂອງພັກຣີພັບບລີກັນ ທຳການໂຕ້ວາທີ ທີ່ສຳຄັນ ເທື່ອທຳອິດ
ສະມາຊິກຂອງພັກຣີພັບບລີກັນ 7 ຄົນ ທີ່ຢາກມີໂອກາດເອົາຊະນະປະທານາທິບໍດີບາຣັກ ໂອບາມາ ໃນການເລືອກຕັ້ງປະທານາທິບໍດີຂອງສະຫະລັດໃນປີໜ້ານີ້ໄດ້ທຳການໂຕ້ວາທີ ທີ່ສຳຄັນເທື່ອທຳອິດ ໃນວັນທີ 13 ມິຖຸນາຜ່ານມາ ໃນການແຂ່ງຂັນໃນຂັ້ນເລີ່ມຕົ້ນທີ່ລັດ New Hampshire ຜູ້ແຂ່ງຂັນຂອງພັກຣີພັບບລີກັນທັງ 7 ຕ່າງກໍພາກັນກ່າວໂຈມຕີປະ ທານາທິບໍດີໂອບາມາແຕ່ກໍໄດ້ອົດກັ້ນບໍ່ຍອມຕຳໜິຕິຕຽນຊຶ່ງກັນແລະກັນ ຜູ້ສື່ຂ່າວວີໂອເອ ນາຍ Jim Malone ມີລາຍງານກ່ຽວກັບເລື່ອງນີ້ ໃນໄລຍະເວລາກ່ອນການໂຕ້ວາທີທີ່ສຳຄັນເທື່ອທຳອິດ ຂອງການໂຄສະນາຫາສຽງເລືອກຕັ້ງ ປະທານາທິບໍດີສະຫະລັດໃນປີ 2012 ຈະມານີ້ມີຫຼາຍໆຄົນເບິ່ງເຫັນວ່າອະດີດຜູ້ປົກຄອງລັດ Massachusetts ທ່ານ Mitt Romney ເປັນຜູ້ໄດ້ຮັບຄະແນນນິຍົມນຳໜ້າໝູ່ໃນການທີ່ ຈະຖືກແຕ່ງຕັ້ງເປັນຜູ້ສະມັກເລືອກຕັ້ງປະທານາທິບໍດີຂອງພັກຣີພັບບລີກັນ ແລະທ່ານຍັງສືບ ຕໍ່ໄດ້ຮັບຄະແນນສຽງນຳໜ້າໃນການຢັ່ງຫາງສຽງຂອງປະຊາຊົນ ທ່ານ Romney ບໍ່ຍອມປ່ອຍໃຫ້ເສຍເວລາເລີຍໃນການກ່າວໂຈມຕີປະວັດດ້ານເສດຖະກິດ ຂອງປະທານາທິບໍດີໂອບາມາ ທ່ານ Romney ກ່າວວ່າ ຄູ່ແຂ່ງທີ່ສຳຄັນຄົນນຶ່ງ ຂອງທ່ານ Romney ກໍຄືອະດີດຜູ້ປົກຄອງລັດມິນເນໂຊຕ້າທ່ານ Tim Pawlenty ທີ່ໄດ້ຕຳໜິຕິຕຽນ ປະທານາທິບໍດີໂອບາມາວ່າ ເປັນຜູ້ທີ່ທ່ານເອີ້ນວ່າ “ເຮັດໃຫ້ເສດຖະກິດຕົກຕໍ່າ ” ທ່ານ Pawlenty ເວົ້າວ່າ ອະດີດປະທານສະພາຕໍ່າສະຫະລັດ ທ່ານ Newt Gingrich ກໍໄດ້ກ່າວໂຈມຕີການຮັບມື ທາງດ້ານເສດຖະກິດຂອງປະທານາທິບໍດີໂອບາມາ ເຊ່ນກັນ ທ່ານ Gingrich ເວົ້າວ່າ ພວກເຈົ້າໜ້າທີ່ອະວຸໂສຝ່າຍໂຄສະນາຫາສຽງຂອງທ່ານ Gingrich ຫລາຍຄົນໄດ້ພາກັນ ລາອອກໄປໃນສັບປະດາກ່ອນ ແຕ່ທ່ານກໍປະກາດວ່າທ່ານຈະສືບຕໍ່ທຳການໂຄສະນາຫາ ສຽງຕໍ່ໄປ ໃນການໂຕ້ວາທີໃນມື້ວັນຈັນສັບປະດາແລ້ວມີຮວມທັງການປະກາດຂອງສະມາຊິກສະພາ ຕໍ່າຈາກລັດມິນເນໂຊຕ້າ ທ່ານນາງ Michele Bachmann ທີ່ວ່າ ໃນເວລານີ້ທ່ານນາງ ເປັນຜູ້ສະມັກປະທານາທິບໍດີຢ່າງເປັນທາງການຜູ້ນຶ່ງແລ້ວ ທ່ານນາງ Bachmann ກ່າວວ່າ ຈະຍົກເລີກກົດໝາຍປະຕິຮູບຮັກສາສຸກຂະພາບຂອງ ປະທານາທິບໍດີໂອບາມາ ດັ່ງດຽວກັນກັບຜູ້ສະມັກເຂົ້າແຂ່ງຂັນຄົນອື່ນໆຂອງພັກຣີພັບ ບລີກັນແລະຮຽກຮ້ອງໃຫ້ພັກລີພັບບລີກັນປຸ້ມລຸມສາມັກຄີ ໃຫ້ການສະໜັບສະໜຸນແກ່ ຜູ້ທີ່ຖືກແຕ່ງຕັ້ງໃຫ້ເປັນຜູ້ສະມັກເລືອກຕັ້ງຂອງ ພັກໃນປີໜ້າ ທ່ານນາງ Bachmann ກ່າວວ່າ ເຖິງແມ່ນສ່ວນໃຫຍ່ຂອງການໂຕ້ວາທີໄດ້ເພັ່ງເລັງໃສ່ເສດຖະກິດພາຍໃນປະເທດແຕ່ບັນຫາ ນະໂຍບາຍການຕ່າງປະເທດກໍໄດ້ຖືກຍົກຂຶ້ນມາຖົກຖຽງກັນຮວມທັງການໃຫ້ຄວາມສະໜັບ ສະໜຸນໃນລະດັບຕໍ່າຂອງສະຫະລັດ ຕໍ່ການດຳເນີນຄວາມພະຍາຍາມ ຂອງອົງການເນໂຕ້ ໃນລີເບຍ ຊຶ່ງຜູ້ສະມັກເປັນປະທານາທິບໍດີຫຼາຍໆຄົນ ຂອງພັກຣີພັບບລີກັນ ມີຄວາມເຫັນ ຄັດຄ້ານ ອະດີດສະມາຊິກສະພາສູງສະຫະລັດຈາກລັດເພັນຊີລເວເນຍທ່ານ Rick Santorum ກ່າວ ກ່ຽວກັບເລື່ອງນີ້ວ່າ: ທ່ານ Santorum ເວົ້າວ່າ ທ່ານ Herman Cain ນັກທຸລະກິດຈາກລັດຈໍເຈຍກໍໄດ້ເຂົ້າຮ່ວມການໂຕ້ວາທີໃນຄັ້ງນີ້ເຊ່ນ ດຽວກັນ ກັບສະມາຊິກສະພາຕໍ່າ Ron Paul ຈາກລັດເທັກຊັສ ຊຶ່ງເປັນຜູ້ສະມັກແຂ່ງຂັນ ຂອງພັກຣີພັບບລີກັນພຽງຜູ້ດຽວເທົ່ານັ້ນທີ່ຢາກໃຫ້ສະຫະລັດຖອນອອກຈາກອັຟການິສຖານ ບັນດາຜູ້ໂຕ້ວາທີຍັງໄດ້ຖົກຖຽງກັນ ກ່ຽວກັບບັນຫາຕ່າງໆໃນເລື່ອງຄົນເຂົ້າເມືອງ ການເຮັດ ແທ້ງລູກ ແລະບັນຫາພະລັງງານ ຕະຫລອດການໂຕ້ວາທີກັນນັ້ນ ຜູ້ສະມັກເປັນປະທານາທິບໍດີຂອງພັກຣີພັບບລີກັນທັງ 7 ຕ່າງກໍໄດ້ກ່າວໂຈມຕີຢ່າງບໍ່ລົດລະ ຕໍ່ນະໂຍບາຍເສດຖະກິດຂອງປະທານາທິບໍດີໂອບາມາ ໂດຍສະເພາະແລ້ວແມ່ນອັດຕາຄົນຫວ່າງງານສູງ ຊຶ່ງໃນເວລານີ້ຢູ່ໃນລະດັບ 9 1% ທາງທ່ານໂອບາມານັ້ນ ກໍຮູ້ດີວ່າການປັບປຸງສະຖານນະການດ້ານວຽກເຮັດງານທຳແມ່ນ ສໍາຄັນທີ່ສຸດ ຕໍ່ຄວາມຫວັງຂອງທ່ານ ທີ່ຈະໄດ້ຖືກເລືອກເປັນປະທານາທິບໍດີຕື່ມອີກໃນປີ ໜ້າ ແລະທ່ານກໍໄດ້ສະແດງໃຫ້ເຫັນຢ່າງຈະແຈ້ງຕື່ມອີກໃນມື້ວັນຈັນສັບປະດາແລ້ວໃນລະ ຫວ່າງກ່າວຄຳປາໄສກ່ຽວກັບເສດຖະກິດທີ່ລັດຄາໂຣໄລນາເໜືອ ປະທານາທິບໍດີໂອບາມາກ່າວວ່າ